**Қазақ тілі**

**Сабақтың тақырыбы:** Мәтін түрлері

**Сабақтың мақсаты :**Мәтін туралы түсініктерін кеңейту,

мәтін түрлерін ажырата білу, пысықтау.

**Міндеттер:** 1. Мәтін туралы алған білімдері пысықталады.Мәтінмен жұмыс істей білуге, мәтіндегі ойды табуға,жоспар құра білугеүйрету.

2.Мәтін құра білу дағдыларын қалыптастыру,түсінуге,ойын жеткізе білуге машықтандыру, ауыз екі сөйлеу тілдерін дамыту.

3. Топпен жұмыс арқылы бір- бірін тыңдай білуге, дұрыс мәнерлеп сөйлеуге, өзара сыйластыққа, ынтымақтастыққ тәрбиелеу.Отанға сүйіспеншіліктерін арттыру,Отанды сүюге тәрбиелеу.

***Түрі:****Аралас сабақ, кіріспе, топтық, жұптық, ұжымдық...*

***Әдісі:*** *проблемалық , зерттеушілік, ауызша, түсіндіру, әңгімелеу,*

 *сұрақ-жауап...*

***Типі:*** *білімді қорыту, жүйелеу*

***Формасы:*** *топпен,жұппен,дербес.*

***Көрнекілік:* :** Ойынға арналған текше, суреттер,венн диаграммасы.

***Пәнаралық байланыс:*** ана тілі, математика, дүниетану.

 **Зерттеу әдістері:**

* логикалық ойлау
* проблемалық іздендіру, дәлелдеу
* шығармашылық
* салыстыру
* анализ, синтез.

 **Зерттеу көздері:**

1. Сөздік қорлар мен шығармашылық мұралары, еңбектері.
2. Зерттеліп отырған тақырып бойынша әдеби, көркем сөздер, талдаулар.

 **Оқу үрдісінің тәртібі :**

1. **Ұйымдастыру кезеңі:**

Қонақтармен амандасып , сәлемдесу.

 **Үлкендерге де сіз,**

 **Кішіге де сіз,**

 **Сәлем бердік сіздерге,**

 **Құрметпенен біз**.

* Қазір қандай сабақ екенін еске түсіріп жіберейік.

 **Қазақ тілім -өз тілім, ана тілім,**

 **Абай, Мұхтар сөйлеген дана тілім.**

 **Қастерлейді ұл- қызым мәңгі сені,**

 **Болашағым, бақыттым, дара тілім.**

-Міне, балалар, ғұлама, кемеңгер акындарымыздың тілі- туған тіліміз қазақ тілі.

  **2-Мотивациялық кезең:**

Балалар бүгінгі сабағымыз күндегідей емес бұл тарихи күн Қазақстан Республикасы Елордасы –Астана қаласында желтоқсанның бірінде Еуропа Қауіпсіздік және Ынтымақтастық Ұйымдастыру саммиті өтуде.ЕҚЫҰ қауіпсіздікті кешенді ұғым деп санайды және үш өлшемде –әскери- саяси, экономикалық-экологиялық және адами өлшемдерде әрекет етеді.

- ұйым қару-жараққа бақылау жасауды;

- алдын алу дипломатиясын;

- сенім шаралары мен қауіпсіздікті нығайтуды;

- адам құқықтарын;

- сайлауға бақылауды;

- сондай-ақ экономикалық және экологиялық қауіпсіздікті қоса алғандағы мәселелердің кең ауқымымен айналасады.

 Еуропадағы дағдарыстық ахуалдардың ерте алдын алу және оларды болдырмау, Еуропадағы қазіргі бар жанжалдарды және жанжалдан кейін қалыпқа келтіруді реттеудің басты құралы ретінде құрылған

**3-Үй тапсырмасын тексеру:**

Әр оқушы үйге берілген жоспар бойынша анықтамаға сәйкес мәтін құрып келу, мәтіндерін жасалу жолдарын түсіндіріп қорғайды және анықтамаларды айтады.

«**Ынтымақ бар жерде бақыт бар», «Отанымның бірлігі-елдігінде», «Бірлік бар жерде тірлік бар», «Отаншыл болу отбасынан басталады»**

-Балалар бұл тыңдағандарын не?

-Мақалдар.

-Мақалдар әдебиеттің қай түріне жатады?

-Халық ауыз әдебиетіне жатады?

-Неге ауыз әдебиетіне жатады?

Себебі көне заманда жазу болмаған кезде мақалдар ауызша тараған.

 Дұрыс, енді келесі шығарманы тыңдап көріңдер.

**Қазақстанда қанша ұлт тұрмасын бәрі бірге оқып, бірге қызмет етеде.Бірге мереке тойлап, бірге қуаныш бөліседі.**

 **Не жасаса да бірлесе жасайды, келісіп әрекет етеді. Татулықта, достықта өмір сүреді.Осындай ажырамас бірлік біздің Отанымыздың үлкен ел екендігін басқа елдерге танытады.**

 **Еліміздің басты байлығы бейбітшілік, татулық, сыйластық құрмет, достық.**

-Ал бұл тыңдағандарын не?

-Мәтін.

-Мәтін екенін қайдан білдіңдер?

-Сөйлемдер бір-бірімен байланысып тұр.

-Мәтін абзацтарға бөлінген.

-Негізгі ойы бар.Қазақстан.

-Үш бөлімнен тұрады.

-Ат қоюға бола ма?Қандай ат қояр едіңдер?

Ендеше қалай ойлайсыңдар бүгінгі сабағымыздың тақырыбы не?

-Дұрыс .Мәтін.

Сонымен бүгінгі сабағымыздың тақырыбы-Мәтін түрлері.

-Бұл бізге бұрыннан таныс тақырып, олай болса, біз бұл сабақта мәтін жайлы түсінігімізді кеңейте түсеміз. Жаттығулар арқылы мәтінді түрлеріне айырып, талдауға ұмтылыс жасаймыз. Әрі қарай жаттығу жұмыстарын орындаймыз.

**4.Танымдық -әрекеттік кезең:**

1.Қазір бізде ЕҚЫҰ саммитіне қатысамыз, байқасаңдар парталарымыз шеңбер үстел боп құрылған. Еуропа елдердің бәрін,АҚШ-ты Канада, Орталық Азия мен Кавказ сырты мемлекеттерін қамтитың 56 мемлекет ЕҚЫҰ-ның қатысушылары келіп қатысады. Осы қатысушы 56 мемлекет сендерге хат жолдап тапсырмаларын дайындаған Қазір біз оларды оқып тапсырмаларын орындауға тырысамыз.

**1-ші хатты көрші мемлекет Рессей федерациясы жіберді.**

Сәлеметсіздерме қымбатты балалар!

 Біз сіздермен достықта, татулықта көрші ел боп өмір сүрудеміз, ол біз үшін үлкен бақыт! Біз Қазақстан халықтарына деген сыйластығымыз арттыруда.Қазақстанда тұратын әр түрлі ұлттар және біздің де орыс ұлтты жерлестеріміз жарастықта өмір сүріп жатқанына көзіміз жетті. Көрші мемлекеттер арасындағы достық жақсылыққа, бақытқа жеткізе берсін.

Сондықтан да біз сіздерге арнап тапсырмалар дайындадық .Сіздердің оларды орындай алатындарына күмән жоқ. Сәттілік тілейміз!

|  |  |
| --- | --- |
|  1. Балықтың неше түрі бар.Балалар көл жағасында ойнап жүр. Әлия ағасының айтқанын бұлжытпай орындайды. |  3. Жидек шілдеде піседі. Дәмі өте тәтті! Өзі бармақтың басындай, түсі бозғылт. Ауыл адамдары жидекті шелектеп жинайды. Жегенінен артылғанын қайнатады. |
|  2. Өркеннің сүп-сүйкімді қозысы бар. Оның көзі көмірдей қап-қара. Жүні аппақ, бұйра. Бойы кішкентай. | 4. Кітап оқу- өте пайдалы іс. Өйткені, кітап- білім көзі. Кітап оқу арқылы неше түрлі қызық оқиғаларды білуге болады. Кітап кейіпкерлерінің ерлік істерін тамашалауға болады. Сондықтан да «білім-кітапта»дейді халық |

1-бөліктегі сөйлемдер оқылады. Бұлардың мәтін емес екендігі айтылады. 2-3- бөліктегі мәтіндер оқытылып , салыстырылады.

**Венн диаграммасы арқылы салыстырайық**

-Қозы қандай? Көзі қандай? Жүні қандай? Бойы қандай?

Балалар бұл мәтінді сипаттау мәтін деп атайды.

-Ал «Жидек» мәтінінде мұнда байқасаңдар жидектін шілдеде пісетінің, тәтті, бармақтың басындай, түсі бозғылт, ауыл адамдары жидекті шелектеп жинайтыны екенін сендерге хабарлап жеткізіп тұр.

4-бөліктегі мәтін оқылады.Талдау жүргізіледі.

-Бірінші сөйлемде не туралы айтылған? Келесі сөйлемде ше?....

Балалар бұл мәтін пайымдау мәтіні деп аталады.Пайымдау мәтіні дегеніміз: Оқиға, құбылыстардың себебін дәлелдейтін мәтін пайымдау мәтін деп аталады.

Сонымен мәтіннің қандай үш түрімен таныстық дәптерлеріне жазыңдар.

1. Әңгімелеу,

2. Сипаттау

3. Пайымдау.

Бөлінген үш топқа ат қойылады.1 топ.Әңгімелеу, 2 топ. Сипаттау, 3 топ.Пайымдау

**5. Сергіту сәті: «Сәлемддесу»**

2-ші хат Сонау АҚШ-тың Канададан келген екен.Олар да сендерге сәлемдерін айтып жатыр сонымен қатар жібірген тапсырмалары бар екен.

1 тапсырма.Әр топқа үлестірмелер таратылады.Орналасу реті ауыстырылған мәтінді тақырыбына қарай рет-ретімен орналастыру.

2 тапсырма. Әр топ берілген жоспар бойынша түріне қарай мәтін құрады.

1.Мәтінге ат қой

2.Абзацтарға бөл.

3.Мәтіннің түрін атау.

**6.Оқулықпен жұмыс:** 85 бет 1-жаттығу. Ұжымдық тапсырма.

А)Мәтін түсініп оқуға тапсырма беріледі.

Ә)Мәтіннің мазмұны айтылады.

Б)Мәтіннің ат қойылады. Мәтін неше бөліктен тұрады?

-Балалар мәтін неше бөліктен тұратындығын қайдан білдіңдер?

-Өйткені бөліктер абзацтан басталады.

3-ші хат Франция мемлекетінен келген екен. Тапсырмалары бар екен.

1тап. «Үстел үстіндегі карта ойыны» Кез-келген суретті бір бала алып, мәтін құрайды. Ойды екі топ балалары жалғастырады.

2-тап.86 бет. 2-жаттығу.Мәтінді оқыңдар.Мәтіннің мазмұнын әңгімелеп айтыңдар.

Ауызша талдау.әр бөлік не туралы айтылған?

7.Сабақты бекіту:Енді, балалар бүгінгі сабағымыздың қорытындысын шығарып көрейік

Топтау стратегиясы. Мәтін дегеніміз не?

**ІІІ Рефлексивті кезеңі.**

**-Енді, балалар, бүгінгі сабағымызды**

-Балалар, бүгін барлықтарын жақсы жұмыс жасадыңдар.

-Енді еңбектеріңді бағалайық.Әр топ алдарындағы парақтарды алып: өздеріне баға қойындар, топ бір баға қояды, мұғалімнің бағасы және қорытынды баға шығарыңдар.

***ТЕСТ***

1.Жазбаша немесе ауызша ойды жеткізу дегеніміз ол:

А Сөйлем Б Мәтін С сөз

2.Мәтін неден құралады?

А Абзацтан Б Бөлімдерден С Бірнеше сөйлемдерден

3.Әрбір бөлім қалай аталады?

 А Абзац Б Сөйлем С Тақырып

4.Абзац мәтіннің қай жерінде жазылады?

А Соңында Б Жаңа жолдан бастап С Жазылмайды

5.Мәтіндегі негізгі ой немесе мәтін атауы қалай аталады?

А Абзац Б Әңгімелеу С Тақырып

6.Мәтін қандай 3 бөлімге бөлінеді?

А Басталуы, негізгі бөлімі, соңы Б Әңгімелеу, сипаттау, пайымдау

С Тақырып, жоспар, абзац

7.Мәтін түрлері ол:

А Әңгімелеу, сипаттау, пайымдау С Тақырып, жоспар, абзац

 Б Басталуы, негізгі бөлімі, соңы

Тест кілттері:

1Б

2С

3А

4Б

5С

6А

7А